VENDIM
Nr. 143, datë 18.2.2015

PËRPËRCAKTIMIN E MARZHEVE TË TREGTIMIT DHE FABRIKIMIT TË BARNAVE

Në mbështetje të nenit 100 të Kushtetutës dhe të nenit 37, pika 2, të ligjit nr. 105/2014, datë 31.7.2014, “Për barnat dhe shërbimin farmaceutik”, me propozimin e ministrit të Shëndetësisë, Këshilli i Ministrave

VENDOSI:

1. Çmimi maksimal i prodhimit të barnave nga fabrikuesit vendas caktohet duke shtuar 20 (njëzet) për qind mbi koston e fabrikimit. 
2. Çmimi maksimal i tregtimit me shumicë të barnave nga importuesit dhe shpërndarësit farmaceutikë caktohet duke shtuar 11 (njëmbëdhjetë) për qind mbi çmimin CIF të importit të barit dhe të EXW të prodhimit vendas, e konvertuar në lekë sipas kursit mesatar të njoftuar nga Banka e Shqipërisë, për çdo 6-mujor. Marzhi 11 (njëmbëdhjetë) për qind ndahet ndërmjet importuesit dhe shpërndarësit, përkatësisht, 8 (tetë) për qind dhe 3 (tre) për qind.
3.  Çmimi maksimal i tregtimit me pakicë të barnave caktohet duke shtuar 25 (njëzet e pesë) për qind mbi çmimin e blerjes nga shpërndarësi farmaceutik.
4. Për barnat e listës, që rimbursohen nga Fondi i Sigurimit të Detyrueshëm të Kujdesit Shëndetësor, zbatohen marzhe të diferencuara, të cilat miratohen me vendim të Këshillit të Ministrave.
5. Për barnat që blihen nga institucionet shëndetësore publike, çmimi maksimal i tregtimit dhe marzhi i fitimit, që do të zbatohen mbi çmimin CIF ose EXW, do të jetë sipas tabelës nr. 1, që i bashkëlidhet këtij vendimi. Për barnat që nuk janë përfshirë në listën bashkëlidhur do të zbatohet një marzh fitimi 8 (tetë) për qind.
6. Vendimi nr. 53, datë 5.2.2014, i Këshillit të Ministrave, “Për përcaktimin marzheve të fabrikimit dhe të tregtimit të barnave”, shfuqizohet.
7. Ngarkohen Ministria e Shëndetësisë dhe Agjencia Kombëtare e Barnave dhe Pajisjeve Mjekësore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Edi Rama

TABELA NR. 1
TABELA E GRUPEVE TË BARNAVE PËR PËRDORIM NGA INSTITUCIONET SHËNDETËSORE NË VEND DHE MARZHET E FITIMIT QË DO TË ZBATOHEN MBI ÇMIMIN CIF OSE EXW TË TYRE

GRUPI I
PËR GRUPIN E MËPOSHTËM TË BARNAVE DO TË  ZBATOHET NJË MARZH FITIMI 8 (TETË) PËR QIND.
1. Anestezi reanimacion
2. Dermatology ike
3. Hormonale
4. Organeve sensoriale
5. Metabolizmi dhe trakti tretës
6. Psikiatri
7. Sistemi kardiovaskular
8. Sistemi muskolo-skelektik
9. Sistemi nervor
10. Sistemi respirator

GRUPI II
PËR GRUPIN E MËPOSHTËM TË BARNAVE DO TË ZBATOHET NJË MARZH FITIMI 6 (GJASHTË) PËR QIND.
1. Antiinfektive
2. Gjaku dhe organet formuese të gjakut
3. Citostatike


